OpenLLM-France/wikimedia huggingface dataset:
# Glenwood (Iowa)

Glenwood és una població dels Estats Units a l'estat d'Iowa. Segons el cens del 2000 tenia 5.358 habitants.

## Demografia

Segons el cens del 2000, Glenwood tenia 5.358 habitants, 1.863 habitatges, i 1.276 famílies. La densitat de població era de 798,7 habitants/km².
Dels 1.863 habitatges en un 36,1% hi vivien nens de menys de 18 anys, en un 52,5% hi vivien parelles casades, en un 12,9% dones solteres, i en un 31,5% no eren unitats familiars. En el 27,5% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,3% tenia menys de 18 anys, un 8,8% entre 18 i 24, un 30,2% entre 25 i 44, un 21,7% de 45 a 60 i un 12,9% 65 anys o més.
L'edat mediana era de 36 anys. Per cada 100 dones de 18 o més anys hi havia 91 homes.
La renda mediana per habitatge era de 39.682 $ i la renda mediana per família de 46.555 $. Els homes tenien una renda mediana de 29.918 $ mentre que les dones 24.368 $. La renda per capita de la població era de 15.790 $. Entorn del 6,8% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Glenwood». American Fact Finder. Oficina del Cens dels Estats Units, 12-01-2010.
# Audrey McElmury

Audrey McElmury (La Jolla, 21 de gener de 1943 - West Yellowstone, 13 de març de 2013) va ser una ciclista nord-americana. El 1969 va guanyar el Campionat del Món en ruta, sent la primera ciclista no europea en fer-ho.

## Palmarès en ruta

* 1966
** Campiona dels Estats Units en ruta
* 1969
** Campiona del món en ruta
* 1970
** Campiona dels Estats Units en ruta

## Palmarès en pista

* 1966
** Campiona dels Estats Units en persecució
* 1970
** Campiona dels Estats Units en persecució

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# María José Hidalgo

Maria José Hidalgo (Salamanca, 1968) és una empresària espanyola. Diplomada en empresarials per la Universitat de Salamanca, ha cursat un màster en direcció d'empreses a IESE, dependent de la Universitat de Navarra. Des de molt jove ha col·laborat en la creació i el desenvolupament de les empreses familiars, tant a Halcón Viajes com a Travelplan.
La seva vida professional va lligada a la presència accionarial majoritària de la família Hidalgo a la companyia aèria privada espanyola Air Europa. Ha exercit el càrrec de directora general, forma part del Consell d'Administració de Globalia —holding que agrupa totes les empreses de la família Hidalgo— i, en general, exerceix de segona del president de la corporació.
Especialista en qüestions turístiques, ha estat també impulsora d'una línia de negoci hoteler dins Globalia i atén les qüestions generals que cerquen sinergies empresarials dins de les diferents empreses. El 2005 va rebre el Premi Ramon Llull.
# Dragan Zelenović

Dragan Zelenović és un serbi de Bòsnia condemnat per crims de guerra pel Tribunal Penal Internacional per a l'antiga Iugoslàvia (ICTY). Va néixer a la ciutat de Foča el 12 de febrer de 1961, ciutat en què durant la Guerra de Bòsnia va exercir de policia militar serbi de facto. Després que el ICTY l'acusés de diferents crims comesos entre l'abril i el juliol de 1992, va ser detingut per agents russos l'agost de 2005. El 4 d'abril de 2007 va ser condemnat a 15 anys de presó per haver violat i torturat a nou dones musulmanes El 27 de febrer de 2008 va ser traslladat a Bèlgica per a complir la seva condemna.

## Referències

* 1 2 (anglès) Foča (IT-96-23/2). Case Information Sheet. Dragan Zelenović., ICTY PDF
* ↑ Quinze anys de presó per a un exmilitar serbobosnià, Avui, 5 d'abril del 2007 (accés 25-10-09)
# Crenicichla multispinosa

Crenicichla multispinosa és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 22,5 cm de longitud total.

## Distribució geogràfica

Es troba a Sud-amèrica: Surinam i Guaiana Francesa.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Galactagog

Un galactagog o galactogen és una substància, fàrmac o medicament que s'utilitza per augmentar la producció de llet en humans i uns altres animals. Pot ser sintètic, obtingut de planta, o endogen. Es té la hipòtesi que la majoria dels galactagogs interaccionen amb el sistema de dopamina de tal manera que augmenta la producció de prolactina de manera endògena. Els exemples inclouen el moniato, el card marià, la galega i el fenigrec, la prolactina (endogen), i la Domperidona i Metoclopramida d'origen sintètic.

## Referències

* PubMed Article Peer-Reviewed
* www.pfaf.org
# Partit Comunista del Nepal (Masal-COC)

Partit Comunista del Nepal (Masal-COC) fou un partit polític del Nepal.
Es va formar el 1985, després que el Partit Comunista del Nepal (Masal) es va dividir en dos faccions: el Partit Comunista del Nepal (Masal-COC) i el Partit Comunista del Nepal (Mashal).
El 1990 les dos faccions es van aliar al Partit Comunista del Nepal (Marxista-Leninista-Maoista) en el marc del Moviment Popular d'Unitat Nacional (United National People's Movement). El Masal-COC va patir una escissió i els escindits es van unir al Partit Comunista del Nepal (Centre d'Unitat).
El 1999 el Masal-COC es va dividir en el Partit Comunista del Nepal (Masal-II) i el Partit Comunista del Nepal (Masal-I) o Partit Comunista del Nepal (Masal-COC). Aquest darrer es va unir el 2002 al Partit Comunista del Nepal (Centre d'Unitat), i es va formar el Partit Comunista del Nepal (Centre d'Unitat-Masal).
# Malawisaure

El malawisaure (Malawisaurus, 'llangardaix de Malawi') és un gènere representat per una única espècie de dinosaure sauròpode titanosàurid, que va viure a mitjan període Cretaci, fa aproximadament 116 milions d'anys, en l'Aptiano, en el que avui és Àfrica. Aquesta relacionat amb el Gondwanatitan del Brasil. Calvo i col·legues ho han col·locat com un tàxon germà de Longkosauria que conté a Futalognkosaurus i Mendozasaurus. dins d'occidental. Va ser un dels titanosaures més petits i antics de tota la família. El malawisaure arribo a mesurar 9 metres de llarg i a pesar 8 tones. És un dels pocs titanosàurids pels quals s'ha trobat el material del crani. L'espècimen tipus, abans anomenat "Gigantosaurus" dixeyi, trobat a Malawi, per Haughton 1928, va ser descrit amb el nou nom pel Dr. Louis Jacobs i col·legues en 1993.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Matriu quadrada

Una matriu $A$ d'$n$ per $m$ elements, és una matriu quadrada si el número de files és igual al número de columnes, és a dir, $n=m$ i es diu, llavors, que la matriu és d'ordre $n$:
    $A={\begin{pmatrix}a_{11}&a_{12}&a_{13}&\cdots &a_{1n}\\a_{21}&a_{22}&a_{23}&\cdots &a_{2n}\\a_{31}&a_{32}&a_{33}&\cdots &a_{3n}\\\vdots &\vdots &\vdots &\ddots &\vdots \\a_{n1}&a_{n2}&a_{n3}&\cdots &a_{nn}\\\end{pmatrix}}$
Las matrius quadrades són les més utilitzades en àlgebra.

## Propietats

Tota matriu quadrada es pot descompondre en la suma d'una matriu simètrica i una matriu antisimètrica.
Si A i B són matrius del mateix ordre, llavors es poden sumar entre si. Els productes de matrius no son vàlids en ambdós sentits, de manera que generalment AB és diferent de BA. A més, sorgeixen els conceptes de determinant i traça només aplicables a matrius quadrades.
Una matriu quadrada A d'ordre n és singular si el seu determinant és nul. En tal cas, es diu que la matriu no té inversa.

## Classes de matrius quadrades
### Matriu triangular superior

Una matriu quadrada és triangular superior si té nuls tots els elements que estan per sota de la diagonal principal, dela forma:
    $A={\begin{pmatrix}a_{11}&a_{12}&a_{13}&\cdots &a_{1m}\\0&a_{22}&a_{23}&\cdots &a_{2m}\\0&0&a_{33}&\cdots &a_{3m}\\\vdots &\vdots &\vdots &\ddots &\vdots \\0&0&0&\cdots &a_{nm}\\\end{pmatrix}}$
    $A={\begin{pmatrix}3&6&12&-3\\0&-2&4&9\\0&0&1&0\\0&0&0&8\\\end{pmatrix}}$

### Matriu triangular inferior

Una matriu quadrada és triangular inferior si té nuls tots els elements que estan per sobre dela diagonal principal, de la forma:
    $A={\begin{pmatrix}a_{11}&0&0&\cdots &0\\a_{21}&a_{22}&0&\cdots &0\\a_{31}&a_{32}&a_{33}&\cdots &0\\\vdots &\vdots &\vdots &\ddots &\vdots \\a_{n1}&a_{n2}&a_{n3}&\cdots &a_{nm}\\\end{pmatrix}}$
    $A={\begin{pmatrix}3&0&0\\0&-2&0\\6&2&1\\\end{pmatrix}}$

### Matriu diagonal

Una matriu quadrada és diagonal si té nuls tots els elements excepte els de la diagonal principal, de la forma:
    $A={\begin{pmatrix}a_{11}&0&0&\cdots &0\\0&a_{22}&0&\cdots &0\\0&0&a_{33}&\cdots &0\\\vdots &\vdots &\vdots &\ddots &\vdots \\0&0&0&\cdots &a_{nn}\\\end{pmatrix}}$
    $A={\begin{pmatrix}3&0&0&0\\0&-2&0&0\\0&0&1&0\\0&0&0&8\\\end{pmatrix}}$
Per definició, tota matriu diagonal és triangular superior i triangular inferior.

### Matriu unitat

Una matriu quadrada és una matriu unitària o matriu unitat si tots els elements en la seva diagonal principal són la unitat i la resta d'elements són 0. Es tracta d'un cas particular de matriu diagonal, i es representa per I.
    $I={\begin{pmatrix}1&0&0&\cdots &0\\0&1&0&\cdots &0\\0&0&1&\cdots &0\\\vdots &\vdots &\vdots &\ddots &\vdots \\0&0&0&\cdots &1\\\end{pmatrix}}$
    $I={\begin{pmatrix}1&0&0&0\\0&1&0&0\\0&0&1&0\\0&0&0&1\\\end{pmatrix}}$
# Vitry-en-Charollais

Vitry-en-Charollais és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.108 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 1983- | Daniel Morisot | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 764 | 830 | 768 | 866 | 952 | 962 | 1.108 |
| A partir de 1990: Població sense dobles comptes |||||||
# Giovanni Antonio Nicolini da Sabbio

Giovanni Antonio Nicolini da Sabbio (Sabbio Chiese, c- 1500 - Venècia, 1546/47), fou un impressor venecià.
Va néixer a Sabbio Chiese, un petit poble prop de Brescia, poc abans, probablement, del 1500. Ell era el fill gran de Torrino Nicolini i germà de Stefano, Pietro, Giacomo, Lodovico i Giovanni Maria.
Va anar a Venècia, on va fundar una casa d'impremta en la qual participaren alguns dels seus germans. Cal al 1512 apareix la primera impressió sota el teu nom (Zuane Antonio & fradelli com Sabio) datada, possiblement per un error d'impressió, el 1522. Posteriorment aparegueren nombroses obres en italià, llatí i grec sota el seu nom. Giovanni Antonio apareix anomenat diverses vegades en els arxius de la ciutat.
Va morir a Venècia al final de 1546 o principis de 1547. El negoci d'impremta fou continuat per Pietro i Giovanni Maria.

## Enllaços externs

* Giovanni Antonio Nicolini da Sabbio, en: Dizionario Biografico degli Italiani, Vol. 78, 2013
* Nicolini da Sabbbio, Giovanni Antonio & fratelli, amb un complet directori de tots els gravats com un Enllaç
# Partit Comunista del Nepal (Unitat Marxista)

El Partit Comunista del Nepal (Unitat Marxista) o Communist Party of Nepal (United Marxist) és un partit comunista del Nepal que es va formar el 15 de setembre de 2005 per la unió del Partit Comunista del Nepal (Unitat) i Partit Comunista del Nepal (Marxista). És membre del Front Unit de l'Esquerra. El secretari general és Bishnu Bahadur Manandhar i Prabhu Narayan Chaudhari és el president.
L'ala sindical és el Nepal Progressive Trade Union Federation (NPTUF) i la d'estudinats la Nepal Progressive Student Federation (NPSF).
# Dick's Sporting Goods Park

El Dick's Sporting Goods Park és un estadi de futbol ubicat a Commerce City, Colorado, dins de l'àrea metropolitana de Denver (Estats Units). Actualment és la seu dels Colorado Rapids, club de la Major League Soccer. L'estadi té una capacitat de 18.086 espectadors per a partits de futbol i de 26.000 per a concerts. Fou inaugurat el 7 d'abril de 2007.

## Enllaços externs

* Web oficial de l'estadi (anglès)
# Eliseu Gómez i Serrano

Eliseu Gómez i Serrano (València, 14 de novembre de 1889 - Alacant, 5 de maig de 1939) fou un mestre i polític valencià, germà de Nicolau-Primitiu Gómez i Serrano.

## Biografia

Estudià Magisteri a València i a Madrid, i dret a la Universitat de Granada. El 1915 fou professor de geografia i història a l'Escola Normal d'Alacant, de la que en serà nomenat director entre 1931 i 1934. També fou militant d'Acció Republicana i formà part del grup promotor de l'Agrupación al Servicio de la República, gràcies als quals a les eleccions municipals de 1931 fou escollit regidor de l'Ajuntament d'Alacant, i des del seu càrrec va promoure la construcció d'escoles noves. El 1931 fou nomenat també president de l'Ateneu d'Alacant.
El 1934 fou secretari del nou partit Izquierda Republicana, i fou detingut arran de la vaga general del 5 d'octubre de 1934. A les eleccions generals espanyoles de 1936 fou elegit diputat per la província d'Alacant pel Front Popular. Quan esclatà la sublevació militar que va donar lloc a la guerra civil espanyola va formar part del Comitè Provincial del Front Popular que va impedir el triomf dels sublevats, i després fou Comissari Civil de Reclutament de l'Exèrcit Republicà a Múrcia. En acabar la guerra fou detingut per les noves autoritats, jutjat, condemnat a mort i executat el 5 de maig de 1939.
A Alacant, al barri de Lo Morant, hi ha el carrer del Catedràtic Eliseo Gómez Serrano en record seu.

## Referències

* ↑ Eliseo Gómez Serrano, el primer fusilado a diarioinformacion.com, 6 de maig de 2014

## Enllaços externs

* Eliseo Gómez Serrano a La Memoria Recuperada
* Eliseo Gómez Serrano
# Barbablava (pel·lícula de 1972)

Barbablava (títol original en anglès: Bluebeard) és una pel·lícula estatunidenca dirigida per Edward Dmytryk i Luciano Sacripanti, estrenada el 1972. Ha estat doblada al català.

## Argument

Heroi de la primera guerra mundial i membre de la SA, el baró von Sepper dissimula les seves cicatrius sota la seva barba blava. La seva última jove esposa, entrant a una cambra freda que li ha prohibit el baró, descobreix els cadàvers de les seves antigues companyes. Abans de matar-la també, Barba Blava li explica els seus crims.

## Repartiment

* Richard Burton: Baron Von Stepper
* Joey Heatherton: Anne
* Raquel Welch: Magdalena
* Virna Lisi: Elga
* Nathalie Delon: Erika
* Marilù Tolo: Brigitte
* Karin Schubert: Greta
* Agostina Belli: Caroline
* Sybil Danning: una prostituta
* Edward Meeks: Sergio
* Jean Lefebvre: el pare de Greta
* Mathieu Carrière: el violonista

## Referències

* 1 2 esadir.cat. . esadir.cat.
* ↑ «Bluebeard». The New York Times.
# Gaspar Rosety Menéndez

Gaspar Rosety Menéndez (Madrid, 29 de juliol de 1958 - 6 de març de 2016) va ser un periodista espanyol.

## Biografia

Es va criar a Gijón amb el seu germà Manuel Rosety. El seu pare va morir el 1974. Va començar la seva carrera en Radio Gijón en 1975, exercint alhora com a cap d'esports del diari El Noroeste, per passar a continuació a Radio Intercontinental de Madrid el 1979. El 1982 va fitxar per Antena 3 Radio amb José María García al que va acompanyar el 1992 a la Cadena COPE. El 1997 va donar el salt en solitari a Cadena Radio Voz, on va exercir com a director d'esports i adjunt al conseller delegat.
Va compartir aquest temps amb l'exercici del periodisme d'investigació a Diario 16, i columnes a La Voz de Galicia. El 1998, va ser designat per la FIFA com a narrador oficial de la Copa Intercontinental de Tòquio. Va dur a terme col·laboracions amb el diari Marca i amb Telemadrid abans de ser nomenat director de mitjans, i el 2007 adjunt a la presidència del Reial Madrid Club de Futbol. Va ocupar el càrrec fins a juny de 2009 quan es va incorporar a la Reial Federació Espanyola de Futbol, inicialment com a director de mitjans i posteriorment com a assessor de presidència amb Ángel María Villar.
Rosety era llicenciat en periodisme per la Universitat Europea de Madrid, màster internacional en dret i gestió de l'esport per l'Institut Superior de Dret i Economia, màster en dret de l'esport pel INEFC de Lleida i el gener de 2014 va ser elegit president de l'Associació de Dret Esportiu de Madrid.
En els últims anys va ser assessor de presidència de la Real Federació Espanyola de Futbol i membre del claustre de la Facultat d'Arts i Comunicació de la Universitat Europea de Madrid, a més de columnista dels diaris La Razón i La Voz de Galicia.
Rosety va morir el 6 de març de 2016 als 57 anys, com a conseqüència d'una hemorràgia cerebral que havia sofert dies abans.

## Referències

* ↑ «Una vida gijonesa y sportinguista» (en castellano). El Comercio, 24-02-2011. Arxivat de l'original el 7 de març 2016. [Consulta: 8 maig 2013].
* ↑ «Muere el periodista Gaspar Rosety». El País, 06-03-2016. [Consulta: 6 març 2016].

## Enllaços externs

* Gaspar Rosety Menéndez - Lloc web oficial
# Otxandio

Otxandio és un municipi de la província de Biscaia, País Basc, pertanyent a la comarca de Duranguesat.

## Topònim

El nom del poble apareix documentat per primera vegada en el segle xii. El vilatge li seria concedit a la localitat al començament del segle xiii. Otxandiano és un antropònim dels formats per un nom, unit al sufix -anus, que sembla d'origen llatí. Segons filòlegs com Julio Caro Baroja o L. M. Mujika els topònims bascos que acaben en la terminació -anus són en la seva major part fruit de l'evolució del sufix llatí -anum. En origen aquest sufix -anum solia anar unit a un nom propi i indicava una propietat de caràcter rústic. En el cas d'Otxandiano, el nom que apareix en el topònim sembla Otxoa Handia, nom basc que es pot traduir com el gran Llop o Llop el Gran. Potser el nom pogués estar relacionat amb algun dels Senyors de Biscaia, que van dur el nom de Lope.
Otxandio ha estat durant segles la porta d'entrada/sortida de Biscaia. L'actual nom basc i oficial de la població, Otxandio, és fruit, d'una banda de l'evolució fonètica del primitiu Otxandiano, havent-se perdut la n intervocálica (un fenomen comú esdevingut en euskera dels últims segles): Ochandiano→Ochandiao→Ochandio; i d'altra banda de l'adaptació del topònim a les modernes regles ortogràfiques de l'euskera: Ochandio→Otxandio. En castellà s'ha conservat la variant més antiga del nom com nom formal de la localitat. El 1984 l'ajuntament va modificar el nom oficial del municipi que va passar de ser Ochandiano a Otxandio. Va ser publicat en el BOE el 1989.

## Persones il·lustres

* Felipe Arrese y Beitia (1841-1906), escriptor.
* Dalmacio Langarica Lizasoain (1919-1985), ciclista
* Carmelo Alonso Bernaola (1929-2002), compositor i clarinetista.
* Josu Zabala Ajuriaguerra (1954-), músic.
* Luzia Urigoitia Ajuria (1959-1987), activista política, assassinada per la Guàrdia Civil.
* Koikili Lertxundi del Campo (1980-), futbolista.

## Enllaços externs

* (basc) Pàgina de l'Ajuntament Arxivat 2014-05-03 a Wayback Machine.
* (basc) Durangaldea
# Maasdriel

Maasdriel és un municipi de la província de Gelderland, al centre-oest dels Països Baixos. L'1 de gener del 2009 tenia 23.799 habitants repartits sobre una superfície de 75,49 km² (dels quals 9,39 km² corresponen a aigua). Limita al nord amb Neerijnen, al nord-est amb West Maas en Waal, a l'oest amb Zaltbommel, a l'est amb Lith (NB), al sud-oest amb Heusden (NB) i al sud amb 's-Hertogenbosch (NB)

## Centres de població

Alem, Ammerzoden, Hedel, Heerewaarden, Hoenzadriel, Hurwenen, Kerkdriel, Rossum, Velddriel, Well & Wellseind i el petit assentament de Wordragen.

## Administració

El consistori consta de 19 membres, compost per:
* Crida Demòcrata Cristiana, (CDA) 7 regidors
* Partit Popular per la Llibertat i la Democràcia, (VVD) 5 regidors
* Partit del Treball, (PvdA) 3 regidors
* GroenLinks, 2 regidors
* Samen Sterk Maasdriel, 2 regidors

## Enllaços externs

* www.maasdriel.nl
# La patrulla del coronel Jackson

La patrulla del coronel Jackson (original: Back to Bataan) és una pel·lícula estatunidenca dirigida per Edward Dmytryk el 1945 i doblada al català.

## Argument

La Segona Guerra Mundial, a les Filipines. La història comença el 30 de gener de 1945, a l'illa de Luzon, amb l'alliberament de Cabanatuan, un camp de presoners de guerra de l'exèrcit imperial japonès. Aquesta operació ha estat conduïda pel capità Andrés Bonifacio (Jr.), net d'Andrés Bonifacio, un heroi de la revolució filipina, contra l'opinió del seu superior, el coronel Joseph Madden. Aviat, aquest últim rep l'ordre de dur a terme a Luçon operacions de guerrilla, en col·laboració amb els resistents filipins. Hi ajudarà Dalisay Delgado (promesa de Bonifacio), que treballa en aparença per a l'administració a sou de l'imperi Japonès. Aquesta guerrilla es posa en marxa en previsió de les operacions de desembarcament americanes que constitueixen l'inici de la Campanya de les Filipines(1944–1945).

## Repartiment

* John Wayne: El coronel Joseph Madden
* Anthony Quinn: El capità Andrés Bonifacio
* Beulah Bondi: Bertha Barnes
* Fely Franquelli: Dalisay Delgado
* Richard Loo: El major Hasko
* Philip Ahn: El coronel Coroki
* Alex Havier (als crèdits J. Alex Havier): El sergent Bernessa
* 'Duckie' Louie: Maximo Cuenca
* Lawrence Tierney: El capità de corbeta Waite
* Leonard Strong: El general Homma
* Paul Fix: Bindle Jackson
* Abner Biberman: El capità japonès
* Vladimir Sokoloff: Señor Buenaventura J. Bello
* John Miljan (no surt als crèdits): El general Jonathan 'Skinny' Wainwright

## Referències

* ↑ La patrulla del coronel Jackson
# Lakhsas

Lakhsas (en àrab لخصاص, Laẖṣāṣ; en amazic ⵍⴰⵅⵙⴰⵙ) és un municipi de la província de Sidi Ifni, a la regió de Guelmim-Oued Noun, al Marroc. Segons el cens de 2014 tenia una població total de 4.729 persones. Fins 2009 va formar part de la província de Tiznit.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ PDF «Liste des cercles, des caïdats et des communes urbaines et rurales ainsi que le nombre de conseillers à élire dans chaque commune». Bulletin officiel du Royaume du Maroc, 5744, juin 2009, pàg. 1020. Arxivat de l'original el 10 de juliol 2009. ISSN: 0851-1217 [Consulta: 31 octubre 2011]. Arxivat 29 October 2013$^{[Datemismatch]}$ a Wayback Machine.